A Felfújva mostani évadában
tíz tehetséges üvegfúvó érkezett hozzánk Észak-Amerika legnagyobb hutaműhelyébe.
Fújjunk üveget!
Fúvócsövekkel, heftvasakkal és lapátokkal felszerelkezve
küzdöttek a díjért és az elismerését.
- Maradj egyben! - Istenem!
Káosz!
Az üveg legyűrte Claire-t, Robot, Maddyt, Brennát, Grace-t,
Trentont, Dant és Johnt. Ők már mind elhagyták a műhelyt.
Az utolsó kihívásra csak Minhi és John Moran maradtak.
Ha én lennék a Legjobb Üvegfúvó, minden megváltozna.
Érzelmi hullámvasút volt. Szürreális.
Ki lesz ma a Felfújva győztese, aki kiérdemli a Legjobb Üvegfúvó címet?
Nick Uhas vagyok, ez pedig a Felfújva döntője.
Üvegfúvók, mind erre a pillanatra vártunk.
A döntőre.
ÜVEGEMLÉKMŰ-KÉSZÍTŐ
Megcsináltam!
Ma reggel belegondoltam: 50% esélyem van nyerni.
Még nem fogtam fel.
John, Minhi, jobbnak bizonyultatok nyolc másik kivételes üvegfúvónál,
és túljutottatok kilenc kihíváson, hogy most itt legyetek.
Még mindig nem fogtam fel.
Mindent beleadtam ebbe a versenybe.
Az utolsó kihíváshoz
nézzetek a galériára, kérlek!
Az üres galéria olyan, mint egy nagy üres vászon.
Nem tudom eldönteni, hogy tetszik-e, vagy ijesztő.
Nyolc órátok lesz, hogy megtöltsétek a galéria felét.
Készítsetek egy átfogó, eredeti, magával ragadó üveginstallációt,
ami mindenkit lenyűgöz.
Az installáció témáját rátok bízzuk,
de szeretnénk, ha megmutatnátok technikai tudásotokat
egy erősen személyes mű formájában.
Oké.
Nincs gáz, minden oké lesz.
Nem csak a 60 ezer dollárt érő nyereménycsomagért versenyeztek,
melynek rész egy rezidens művészi pozíció is a Corning Üvegmúzeumban:
a nyertes installációt ki is állítják majd a Corningban.
Rajta van a bakancslistámon, hogy egy művemet kiállítsák a Corningban.
Most lehetőségetek van valóra váltani ezt az álmot.
Annyira vágyom rá, hogy az első perctől ez lebeg a szemem előtt.
Az értékelésben a Corning háború utáni és kortárs gyűjteményének kurátora,
Susie Silbert segít.
Susie Silbert nagy név.
Nagyon felnézek rá. Kicsit lesokkolt, hogy élőben találkozhatok vele.
Tudom, milyen intenzív ez a feladat.
Ezért magammal hoztam hat csodás üvegművest a Corning Múzeumból…
Remek.
…hogy segítsenek nektek az elképzelésetek megvalósításában.
Értékelni fogjuk a dizájnt, a koncepciót és a művetek bemutatását,
a műsor során készített összes alkotásotokat figyelembe véve.
- Készen álltok? - Igen.
Kezdhetjük.
Az óra…
most indul!
TERVEZÉS
Ez a kihívás fontos nekem. Érzem a nyomást.
Nagyon örülök, hogy veletek dolgozhatom.
Nagyon magasak az elvárások.
Legyen ez életed legjobb alkotása, de csak nyolc órád van rá.
Sok szerencsét!
Ez egy fotógyűjtemény John és Minhi műveiről a kilenc kihívás során.
John ragaszkodott ahhoz, ami neki fekszik.
Nem lépett ki annyira a komfortzónájából, mint Minhi.
Látszik a fejlődés abban, ahogy Minhi az anyaggal bánik.
Szerinted ki van előnyben?
A döntőben minden számít: a koncepció, a dizájn, a technika,
és mindketten jók mindegyikben.
Mindketten esélyesek.
Egyetértek.
John tökélyre vitte a megformázást, a textúrákat,
de Minhinek is vannak erősségei,
amik érdekesek. Megvan benne a szikra.
Szerintem nagyon érdekes látni, mennyire különbözik ez a két művész.
Macskaköveket akarok csinálni, amik a padlón összeállnak.
A résekből fű sarjad, utat tör magának.
Azt a hatást szeretném elérni, mintha szétrepedne a padló,
és előtörne alóla az élet.
Nagyon nagy lesz.
A lehető legnagyobb, hogy uralja a teret.
Rengeteg szín lesz benne.
Murrinével visszük fel a színt.
Egy gömböt készítek,
ami a lélekben égő tüzet jelképezi, ahogy fellángol.
A gömb kiemelkedik a sárból, a mocsárból, mindenféléből.
Úgy is mondhatjuk, hogy feltámad a hamvaiból.
Lesz itt egy plüssnyúl.
Ez egy elhagyott játék.
A nyuszit eldobták, elhagyták,
de egy virág nő ki belőle, ami az újjászületést, az életet jelképezi.
Ez állványon lesz, vagy fel lesz függesztve?
Nem. A padló fontos eleme a műnek.
Minden lent lesz a földön.
Kockázatos, hogy nem töltöm be a teret sokféle tárggyal,
de ezt vállalom.
Az idő vége felé szeretném, ha mind azon dolgoznánk,
hogy ez a sötét sár beborítsa a padlót.
- Jócskán lesz dolgunk. - Úgy tűnik.
- Kezdjük! - Gyerünk!
ALKOTÁS
- Ez a legjobb rész. - Igen!
Akkor kezdjük!
Fel vagyok pörögve.
- Ez az, haver! - Igen, csináljuk!
Én irányítom a csapatot.
Megmutatom Tomnak és Ericnek, milyen legyen a kockakő, aztán megoldják.
Még erősebb textúrát szeretnék. Ütögesd a felületét!
Értem.
Én Helennel a nyúl részein dolgozom.
A töltelék a test közepénél, vagy a kezénél fog kijönni?
Igen, a test közepénél.
Én nem vagyok jó a bucnikban, azt Ericre hagyom.
Jól érzem magam. Pokoli menet volt idáig.
Ez a kihívás nagyon fontos. Mindent azért tettem, hogy eljussak idáig.
Nagyon jó érzés a döntőben lenni.
A férjem bátorított, hogy jelentkezzek.
Ő elveszítette a harcot a rákkal szemben.
Úgyhogy úgy döntöttem, megpróbálom. És most itt vagyok.
Ne hagyj hideg részeket!
Nem ígérek semmit.
Susie, mit gondolsz, ki fog nyerni?
Nem tudom. Ebben az egészben az a furcsa nekem,
hogy szerintem a művészetben nincsenek nyertesek.
Az számít győzelemnek, ha mindennap alkothatsz.
Amikor művészi pályára léptem, festőként kezdtem.
De amint beléptem a hutaműhelybe, mindent eldobtam, és azóta sem festettem.
Attól kezdve minden az üvegről szólt.
Azt mondjuk, ez a díj mindent megváltoztat. Ez tényleg igaz?
Nagyon is.
Elképesztő lenne megnyerni a díjat.
Húsz éve csinálom ezt. Nincs megtakarításom, semmi vagyonom.
Ha tényleg lenne pénzem,
és a Corningban is kapnék egy pozíciót, az egy valóra vált álom lenne.
Ez nagyon sok művésznek igazi fordulópont lenne.
Igyekezzünk!
LEVÁLASZTÓPONT AHOL AZ ÜVEG LETÖRHETŐ A PIPÁRÓL
Ez a mű az utamat ábrázolja, azt, hogy nem adom fel.
Fontos, hogy a gömb élénk, színes legyen. Ez a reményt jelképezi.
Meleg színeket használok.
Pirosakat, sárgákat, hogy a tüzes lelkületet megjelenítsem.
Úgy döntöttem, murrine technikát használok.
Murrinével készítek egy mintát, ami elég egyenletes és kerekded.
- Sok törött rudat látok. - Folyton eltörnek. Az előző is eltört.
Ez így nem oké.
Reakcióba lép a tiszta üveggel,
és ettől minden darabokra hullik.
Igen. Ez sajnos néha előfordul.
El kell döntenem, hogyan tovább. Két órát veszítettem.
Ugyanaz marad a terv, csak másik színpalettával. Van elég időm.
HÁTRALÉVŐ IDŐ 6 ÓRA
Most a nyuszi textúráját alakítom ki.
Olyan lesz, mint egy plüssállat.
- Ettől lesz olyan puha hatású. - Értem.
A nyuszi egy elhagyott játék. Az elveszett ártatlanságot jelképezi.
Apám tízéves koromban meghalt.
Nem sokat beszélek róla, de hatással volt az életemre.
Ez a munkafolyamat katartikus nekem. Így dolgozom fel az érzéseim.
Ezért csinálom az egészet.
Pont így képzeltem el.
Most lesz az első alkalom,
hogy a győztes installációt kiállítják a Corning Üvegmúzeumban.
Mekkora hatással van ez egy művészre?
Remélem, nagy hatással.
A Corning a világ legfontosabb üvegmúzeuma.
Jól van.
Rengeteg művész álmodik arról, hogy megjelenhessen nálunk.
Az egész verseny ide futott ki, végig ez lebegett a szemem előtt.
Nem gondolok rá, hogy kiállíthatják a művem a Corningban. Nem élem bele magam.
Látom, hogy John csapata sok időt tölt a textúrákkal.
Nagyon sok időt. Remélem, megéri.
Eddig a nyuszi fején dolgoztam.
Gyártottunk egy rakás téglát, és ez a nyuszi teste.
De azért van még dolog.
Időigényes.
Kényes vagyok a színekre, hogy tökéletesek legyenek.
Várj, ezt most rosszul csinálom?
Másik irányba kellene.
Az egyik oldalon fekszik a fej,
de ahogy megformáltam a testet, láttam, hogy nem jó.
Hibáztam. Most helyrehozom.
Ez az.
Szerencsére már fel volt hevítve, így csak átfordítottuk.
Az üvegfúvót nem az teszi, hogy mit tud készíteni, hanem hogy mit tud kijavítani…
Volt egy kis baj a kombinációval.
A meleg színek széttörnek,
úgyhogy másik színpalettát kell használnunk.
Hűvös színekre váltok, mint a kék, a zöld és a lila.
Ez is törik.
- Ez nem jó. - Mi történik?
Ugyanazt csinálja.
- Kívülről szétreped. - Igen.
Ez őrület.
Nem is tudom, mit mondjak.
Előfordul ilyesmi. De végig ezt az üveget használtuk.
Csak olyan technikát alkalmazott, amit eddig senki.
Hogy állsz, Minhi?
Nem jól.
Nem akarok azért nyerni, mert Minhinek nem sikerült, amit akart.
Remélem, valami csodásat készít.
Sok idő ment kárba.
Hihetetlenül kiakadtam.
Teljesen leblokkoltam. Nem tudok gondolkodni, nem tudom, mit csináljak.
Bírod még?
Menni fog!
- Ne ragadj le ennél! Minden rendben lesz. - Oké.
Menni fog.
Katherine azt mondta, meg tudom csinálni, és pont erre volt szükségem.
Jól van. Sok sikert!
Tudtam, hogy csak tovább kell lépnem.
A színezőrudakkal nem működik, ezért frittet kell használnom.
Murrine helyett rudat kell használnom.
Legalább így visszatérhetünk a tüzes színekhez.
Így jó lesz.
Négy óra eltelt, és négy órátok maradt. A felénél járunk.
Oké, hevítsd!
- Engedd le! - Ez az!
- Szia, Katherine! - Szia, John!
Mi a célod ezzel az installációval?
Hogy beszippantsa a nézőt, de ne a megszokott módon.
Az installációban nem csak az üveg, hanem a kiállítási tér is fontos szerepet kap.
Ez nem kockázatos szerinted?
Kicsit félek tőle. De végig a megérzéseimre hagyatkoztam.
Ez a végső kihívás nagyon fontos,
ezért úgy döntöttem, hogy az eddigi legkisebb alkotást készítem el.
- Hagylak dolgozni. Sok sikert! - Köszönöm!
PARAFA LAPÁT AZ ÜVEG FORMÁZÁSÁHOZ HŐ ELVONÁSA NÉLKÜL
Ez már elég tüzesen néz ki.
A mű témája az, ahogyan felülemelkedünk a kihívásokon, nehézségeken,
és én is éppen ezt teszem.
Ez a feltámadás pillanata.
Ebből gyűjtök erőt, és megyek tovább.
A másik lehetőség, hogy behúzódok a sarokba és feladom, de ilyet nem teszek.
Továbblépek.
HÁTRALÉVŐ IDŐ 3 ÓRA
Forrón rakom össze a nyulat.
Fel a fenekét!
Azért csinálom így, mert így lesz a legélethűbb.
Fontos, hogy minél inkább az legyen.
Tetszik.
Most jó oldalon fekszik.
Jól néznek ki a színek. Szuper!
Most készítjük a nagy gömböt.
Nem murrinével, de a színe olyan, amilyet szerettem volna.
Nagy és merész.
Sok szempontból jobb ez a kavargó massza.
Úgyhogy nem aggódom.
Oké, emeld és húzd! Gyönyörű.
És megy is!
Még semmi mást nem tettem a temperálóba. Most jön minden más. Szó szerint.
HÁTRALÉVŐ IDŐ 1,5 ÓRA
Meg kell csinálnom ezt a kis virágot.
A nyusziból fog kinőni.
Eleinte nagyon féltem a többi versenyzőtől.
Be akarom bizonyítani magamnak és a világnak,
hogy ha őszinte vagyok, és azt csinálom, ami nekem fontos, akkor nyerni tudok.
Nagyon tetszik.
Most mindenki a sötétségen dolgozik.
Együtt.
Ez egy kátrányszerű anyag,
ami próbálja visszahúzni a nagy gömböt, amely felemelkedik.
- Megvan? - Meg.
Most tettem a temperálóba a legnagyobb, legfeketébb cseppet az installációból.
Üvegfúvók, 45 percetek maradt.
Fontos, hogy elkészítsük ezeket a kis elemeket.
Sok a dolgunk, és kevés az időnk.
Szóval eléggé ideges vagyok.
Fordítsd!
Jól van, hevítsd!
Ez az!
Mitől lesz valami nem csak egy szép mű, hanem egy remek installáció?
Ha a művész nemcsak egymáshoz képest helyezi el az elemeket, hanem a térben is.
A legtöbb művésznek nehezére esik installációt készíteni.
Elemekben, ismétlődésekben kell gondolkodni,
hogy a mű betöltse a teret.
Ha őszinte vagyok, az installáció felállítása sok szempontból
nehezebb az alkotóelemek elkészítésénél.
Egy dolog kirakni valamit egy állványra. Más dolog egy környezetbe vezetni a nézőt.
Mehet! Egyenesen lefelé!
Igen.
Ezek a macskakövek közül kinövő növények.
Menő lesz.
Profi lett a fekete trutymó.
Tizenöt perc van hátra. Tegyétek a műveket a temperálóba!
- Forró, nyúlós legyen? - Ja.
Ahogy fogy az időm, kezdem meglátni, hogy már elég darab van kész a megvalósításhoz.
Ha terv szerint sikerül, akkor ez lesz a kedvenc munkám a versenyben.
De ez csak akkor derül ki, amikor elhelyeztem a térben.
Minhi, már csak öt perc maradt!
Szuper.
- Mehet az oldalára! - Szép munka!
- Szép volt! - Kösz, tesó!
Tíz kihívás teljesítve. Hiányozni fog ez a hely.
Szép volt! Szuper csapat vagytok.
Ha elhelyeztem a művet, kész leszek. Végigcsináltam.
- Gratulálok! - Köszönöm.
Lerakjuk a macskakövet, aztán üvegcserepet helyezünk el körülötte.
Készítettem már installációkat. Az ilyesmi jellemzően hónapok, évek munkája.
Mélységet is adhatunk neki.
Azt szeretném, ha a néző egy békés helyre érkezne meg.
És aztán észrevenné az oda nem illő elemeket.
Itt lesz a nyúl, igen. A sarokban.
Melyik lógjon lejjebb?
- Ez az alja? - A fekete.
A gömb és a középső oszlop állnak a mű középpontjában. Ezek nélkül nem működik.
Oké, lássuk!
Az elején erre koncentrálok.
- Tetszik. Ideragasztom. - Jó lesz!
Aggaszt, hogy a bucniknak tökéletesen illeszkedniük kell a padlóhoz,
mintha alóla törne fel a macskakő.
Jól néz ki.
- Ide kapcsoljam? - Neked tetszene?
Át kell gondolnom az elemek közti kapcsolatokat,
és minél jobban tele akarom pakolni az oldalamat.
Nem mozdítom el, csak ragasztok.
Egyre bizonytalanabb az egész.
Mivel minden össze van kapcsolva, ha valami bemozdul, az egész összedőlhet.
Vigyázz a hátuljára!
- Óvatosan! - Oké.
Veszélyesen élünk.
Ez az eddigi kedvenc művem a versenyben.
Úgy érzem, ez remek lezárás,
mert a reményről és a továbblépésről szól.
Sikerült, srácok!
- Köszönöm. Remek munka! - Az biztos!
Királyok voltatok.
Nagy ölelés!
Ez az!
BEMUTATÁS
Remélem, a zsűri megérzi, hogy ebben a műben
ott vannak a harcaim és a győzelmeim is.
Átküzdöttem magam valami nagyon sötéten,
és fantasztikus érzés előretekinteni.
A tér fehérsége inspirált.
A nézők belépnek ebbe az üres térbe,
de alulról feltör az élet, és megtalálja az utat, hogy felcsillanjon.
Üdv az utolsó kiállításon!
Ez Minhi oldala.
Nagy öröm látni, hogy Minhi összehozta ezt a művet.
Lenyűgöző, hogy egy ilyen rossz helyzetből
koherens víziót sikerült megvalósítania.
És tulajdonképpen a mű is erről szól.
Hogy az ember feláll egy nehéz helyzetben, és valami gyönyörűt hoz létre.
Nagyon tetszik, ahogy a szálak és a szurokcseppek
kapcsolatba lépnek a felületekkel.
A mozgás érzékeltetése, ahogy ez lefolyik, sokat segít az üzenet átadásában.
Igen. Elég jól használja a teret és a benne lévő tárgyakat.
Az biztos.
Nagyon tetszik a kontraszt is: ez az elem világos és könnyű,
a többi pedig ragacsos, fekete.
Nem tudom, hogy eredetileg is ilyen csíkosra tervezte-e ezt a részt,
de az alak és a színek hatásosan felidéznek
egy felemelkedő hőlégballont.
Ezzel szerintem sikeresen átadja a mű üzenetét,
ráadásul esztétikus is, és bevonja a szemlélőt.
Azt viszont nehéz figyelmen kívül hagyni,
hogy sok helyen a szilikon tartja össze a művet.
Nem tudom, ez a tapasztalatlanságból, vagy az időhiányból fakad-e.
Sokféle oka lehet,
de nagyon jó lenne, ha ezt finomabban oldotta volna meg.
Mennyire nehéz feladat ilyen sok darabból összeállítani egy installációt?
Nagyon nehéz.
Akár hónapokat el lehet tölteni a felkészüléssel, tervezéssel, gyártással.
Mindezt ilyen rövid időbe sűríteni nagyon komoly feladat.
Eléggé lenyűgöző.
Ez John Moran oldala.
„Bár elszakadt és összetört,
a félredobott, elhagyott plüssnyuszi az új élet forrásává vált.”
Érdekesen használja a teret.
Az összetört fehér padlólap elég izgalmas.
Mintha alóla törne fel a mű. És tetszik a sok zöld.
Jó sok idő lehetett ennyi frittet összeolvasztani. De nem…
Sokféle érzés kavarog bennem. Végül is ez jó jel, nem?
És nem számítottam rájuk.
Még nem jutottam döntésre azzal kapcsolatban, hogy szerintem ez működik-e.
Talán John a kevesebb több elvét követte?
Szerintem itt nem erről van szó.
A mű nagyon részletgazdag.
Rengeteg apró elem van, sok szín, textúra, valósághű az ábrázolás.
A nyuszi konkrétan puhának néz ki. Szerették, de kiesett a babakocsiból,
- és átment rajta egy kocsi. - Te jó ég!
Nagyon erős.
Nem érzékeltet valamit, hanem tökéletesen megjeleníti.
Úgyhogy ez inkább maximalizmus, nem minimalizmus.
Nagyon izgalmas, hogy a padlót alkalmazza.
- Eredeti ötlet. - Az.
De az még nem dőlt el, hogy jó ötlet-e.
Mit gondolsz erről a kisebb részletről, ahol előtör a fű?
Nekem nagyon tetszik.
Szerintem ebben minden benne van, amit át akart adni.
Sokkal szerényebb, mint az a sarok.
Nyilván nem vállalta volna be, hogy csak ennyit mutasson be,
amikor ilyen nagy a tét. De szerintem ebből átjön az üzenet.
Két nagyon különböző művész. Két nagyon különböző installáció.
Ideje döntenünk.
Melyik munka jobb technikai szempontból? Johné, vagy Minhié?
John Moran művével kevesebb technikai probléma volt.
Minhi koncepciója egyértelműbb volt, és hatékonyan át is adta a művel.
John alkotása kicsit zavarosabb a sok elemtől,
de emiatt többféleképpen is értelmezhető, több jelentésrétege van.
Melyik művész fejlődött többet a verseny során?
John már nagy tudással érkezett ide.
Kihívásról kihívásra meg is mutatta ezt a tudást.
Ha megnézzük Minhi első művét, azt a velencei tükröt,
és a későbbi munkáit, akkor egyértelmű a fejlődés és a bátor kísérletezés.
Elképesztő.
- Tehát mindketten döntöttetek. - Igen.
Ez volt életem egyik legjobb élménye.
Elvégeztem, amiért jöttem. Nem számít, mi lesz a vége.
Jobb művészként és jobb emberként távozok a versenyről.
Amikor jelentkeztem, azt hittem, ezt a férjemért, Jesse-ért teszem.
Most már tudom, hogy nekem volt szükségem rá.
Ennél többet nem kívánhattam volna.
Minhi, John, mindketten kreatív és eltökélt üvegfúvók vagytok.
Lenyűgözött a munkátok, és büszke vagyok arra, amit összehoztatok.
Elképesztően ambiciózus műveket állítottatok ki. Hihetetlen.
Köszönöm.
John, te a „nagy nevek” egyikeként jöttél a versenyre, de ez nem hátráltatott.
Újra és újra felülmúltad önmagadat.
Sosem ültél a babérjaidon.
Elérted, hogy lenyűgözz, de hű maradj önmagadhoz.
Ezért jutottál a döntőbe.
Köszönöm.
Minhi, a meglepetés. Törékenyen érkeztél közénk.
Még friss volt a gyászod, és bizonytalan voltál magadban.
De a verseny során végignéztük, ahogy a hutaműhely a gyógyulásod helyévé vált.
Minhi, hiszünk benned. Remélem, most már te is hiszel magadban.
Igen.
Döntöttünk.
A Felfújva harmadik évadának győztese…
John.
Csodálatos vagy.
- Örülök, hogy együtt jutottunk el ide. - Gratulálok a Legjobb Üvegfúvónak!
Nagyon köszönöm.
- Mindent köszönök. - Gratulálok!
Büszke vagyok magamra. Talán sosem voltam még ilyen büszke.
Izgatottan, reménnyel telve érkeztem ide,
de még mindig nehéz elhinni, hogy én lettem a Felfújva győztese.
Szép volt, Minhi!
Megtapasztaltam, hogy az élet sok küzdelemmel jár.
De ha kinyitod a szemed, és körbenézel,
biztos, hogy találsz valamit, ami mosolyra indít.
Mindent köszönök, de tényleg. Csak keresem a szavakat.
Csodálatos vagy!
Nem tudom, most mi következik.
De tovább fogok dolgozni.
Van pár új ötletem. Alig várom, hogy visszatérjek a stúdiómba!
A feliratot fordította: Lipták András